
16 DR.30.09.2021 
 
mencemar sungai tidak langsung memperlihatkan ketakutan. Pada September 2020, 
gangguan air di Selangor berpunca dari kilang Sungai Gong, tindakan diambil. 

 Akan tetapi akhir Ogos, satu lagi kilang berasaskan makanan telah dikenal pasti 
sebagai salah satu punca pencemaran melibat kesan yang begitu besar kepada 324,000 
akaun pengguna. Persoalan saya, daripada tindakan yang diambil, saya cuba mengamati 
tidak ada diumumkan tentang pindaan kepada undang-undang sedia ada, khususnya Akta 
Industri Perkhidmatan Air 2006, Akta 655 kerana denda maksimum 10 tahun penjara 
tetapi tidak melebihi RM500,000. 

Jadi, mohon maklum balas terkini memandangkan bawah kerajaan terdahulu 
pindaan telah dicadang yang melibatkan bukan sahaja rampasan kenderaan yang disyaki 
mencemarkan lubang kumbahan, tahan orang termasuk denda yang lebih tinggi. Terima 
kasih Tuan Yang di-Pertua. 

Timbalan Yang di-Pertua [Dato’ Mohd Rashid Hasnon]: Terima kasih 
Pematang Pauh. Sila Timbalan Menteri satu minit. 

 Dato’ Mansor bin Othman: Terima kasih Tuan Yang di-Pertua, Terima kasih 
Yang Berhormat Pematang Pauh atas soalan tambahan ini yang prihatin berkenaan 
dengan isu pencemaran sekali lagi di sepanjang sungai. 

Untuk makluman Yang Berhormat, Akta 1974 ini di peringkat satu telah pun siap 
dan telah dikemukakan kepada PUU KASA untuk tindakan seterusnya dan untuk ulasan. 
Ini maknanya telah dilaksanakan. Seterusnya draf pindaan Akta 1974 akan dikemukakan 
di pejabat Peguam Negara, AG Chambers untuk kelulusan dan KASA melalui JAS 
sasarkan untuk dibentang di Parlimen pada suku pertama tahun 2022. Terima kasih Tuan 
Yang di-Pertua. 

Puan Nor Azrina binti Surip [Merbok]: Tuan Yang di-Pertua, satu lagi soalan. 

Timbalan Yang di-Pertua [Dato’ Mohd Rashid Hasnon]: Saya perlu teruskan 
sebab panjang masa yang saya bagi. 

 Dato’ Wira Haji Amiruddin bin Haji Hamzah [Kubang Pasu]: Satu lagi, penting 
Tuan Yang di-Pertua. 

 Timbalan Yang di-Pertua [Dato’ Mohd Rashid Hasnon]: Saya ingin teruskan 
dengan menjemput Yang Berhormat Kelabakan. 

 

4. Tuan Ma'mun bin Sulaiman [Kalabakan] minta Menteri Kanan Perdagangan 
Antarabangsa dan Industri menyatakan usaha yang telah digerakkan bagi mewujudkan 
pelaburan baharu dalam bidang logistik di negeri Sabah memandangkan bidang tersebut 
merupakan bidang terpenting dalam keadaan hari ini di mana pengangkutan komoditi 
sangat-sangat diperlukan. 

 Timbalan Menteri Perdagangan Antarabangsa dan Industri [Datuk Lim Ban 
Hong]: Terima kasih Tuan Yang di-Pertua. Kerajaan melalui Kementerian Perdagangan 
Antarabangsa dan Industri (MITI) sentiasa memastikan dasar-dasar domestik terus 
menyokong pertumbuhan ekonomi negara dalam meningkatkan pelaburan-pelaburan 
baharu. 
 Dalam hal ini, kerajaan komited melaksanakan pendekatan berfokus dan 
pendekatan ekosistem untuk mengukuhkan kedudukan negara sebagai destinasi 
pelaburan yang kompetitif dan berdaya saing. Bagi melaksanakan dua pendekatan ini, 
MITI berpandangan bahawa pemboleh dengan izin enabler atau elemen asas bagi 
pengurusan bagi semua jenis aktiviti pelaburan termasuklah perdagangan ialah 
perkhidmatan logistik. 

Dalam perkara ini kerajaan menggalakkan perkhidmatan logistik bersepadu 
integrated logistics support (ILS) sebagai satu cabang industri logistik yang penting 
terutamanya bagi menangani kesan akibat penularan COVID-19. ILS merujuk kepada 
syarikat yang melakukan pelbagai aktiviti perkhidmatan berkaitan logistik dari hujung ke 
hujung seperti pengangkutan udara, laut, darat dan kereta api.  



mencemar sungai tidak langsung memperlihatkan ketakutan. Pada September 2020, gangguan air di Selangor berpunca dari kilang Sungai Gong, tindakan diambil. Akan tetapi akhir Ogos, satu lagi kilang berasaskan makanan telah dikenal pasti sebagai salah satu punca pencemaran melibat kesan yang begitu besar kepada 324,000 akaun pengguna. Persoalan saya, daripada tindakan yang diambil, saya cuba mengamati tidak ada diumumkan tentang pindaan kepada undang-undang sedia ada, khususnya Akta Industri Perkhidmatan Air 2006, Akta 655 kerana denda maksimum 10 tahun penjara tetapi tidak melebihi RM500,000. Jadi, mohon maklum balas terkini memandangkan bawah kerajaan terdahulu pindaan telah dicadang yang melibatkan bukan sahaja rampasan kenderaan yang disyaki mencemarkan lubang kumbahan, tahan orang termasuk denda yang lebih tinggi. Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih Pematang Pauh. Sila Timbalan Menteri satu minit. Dato' Mansor bin Othman: Terima kasih Tuan Yang di-Pertua, Terima kasih Yang Berhormat Pematang Pauh atas soalan tambahan ini yang prihatin berkenaan dengan isu pencemaran sekali lagi di sepanjang sungai. Untuk makluman Yang Berhormat, Akta 1974 ini di peringkat satu telah pun siap dan telah dikemukakan kepada PUU KASA untuk tindakan seterusnya dan untuk ulasan. Ini maknanya telah dilaksanakan. Seterusnya draf pindaan Akta 1974 akan dikemukakan di pejabat Peguam Negara, AG Chambers untuk kelulusan dan KASA melalui JAS sasarkan untuk dibentang di Parlimen pada suku pertama tahun 2022. Terima kasih Tuan Yang di-Pertua. Puan Nor Azrina binti Surip [Merbok]: Tuan Yang di-Pertua, satu lagi soalan. Timbalan Yang di-Pertua [Dato' Mohd Rashid Hasnon]: Saya perlu teruskan sebab panjang masa yang saya bagi. Dato' Wira Haji Amiruddin bin Haji Hamzah [Kubang Pasu]: Satu lagi, penting Tuan Yang di-Pertua. Timbalan Yang di-Pertua [Dato' Mohd Rashid Hasnon]: Saya ingin teruskan dengan menjemput Yang Berhormat Kelabakan. 4. Tuan Ma'mun bin Sulaiman [Kalabakan] minta Menteri Kanan Perdagangan Antarabangsa dan Industri menyatakan usaha yang telah digerakkan bagi mewujudkan pelaburan baharu dalam bidang logistik di negeri Sabah memandangkan bidang tersebut merupakan bidang terpenting dalam keadaan hari ini di mana pengangkutan komoditi sangat-sangat diperlukan. Timbalan Menteri Perdagangan Antarabangsa dan Industri [Datuk Lim Ban Hong]: Terima kasih Tuan Yang di-Pertua. Kerajaan melalui Kementerian Perdagangan Antarabangsa dan Industri (MITI) sentiasa memastikan dasar-dasar domestik terus menyokong pertumbuhan ekonomi negara dalam meningkatkan pelaburan-pelaburan baharu. Dalam hal ini, kerajaan komited melaksanakan pendekatan berfokus dan pendekatan ekosistem untuk mengukuhkan kedudukan negara sebagai destinasi pelaburan yang kompetitif dan berdaya saing. Bagi melaksanakan dua pendekatan ini, MITI berpandangan bahawa pemboleh dengan izin enabler atau elemen asas bagi pengurusan bagi semua jenis aktiviti pelaburan termasuklah perdagangan ialah perkhidmatan logistik. Dalam perkara ini kerajaan menggalakkan perkhidmatan logistik bersepadu integrated logistics support (ILS) sebagai satu cabang industri logistik yang penting terutamanya bagi menangani kesan akibat penularan COVID-19. ILS merujuk kepada syarikat yang melakukan pelbagai aktiviti perkhidmatan berkaitan logistik dari hujung ke hujung seperti pengangkutan udara, laut, darat dan kereta api.